ХьэрычэтыщIэхэм ящIэн папщIэ
«ЦIыху щхьэхуэхэм ехьэлIа хъыбархэм я IуэхукIэ» 2006 гъэм бадзэуэгъуэм и 27-м къыдэкIа Федеральнэ закон №152-ФЗ-м и 25-нэ статьям и 2.1 Iыхьэм (2011 гъэм бадзэуэгъуэм и 25-м къыдэкIа Федеральнэ закон №261-ФЗ-мкIэ ягъэуващ) ипкъ иткIэ, цIыху щхьэхуэхэм ятеухуа хъыбархэм 2011 гъэм бадзэуэгъуэм и 1-р къэсыху елэжьа операторхэм (хъыбархэр къыщIэупщIэхэм Iэрагъэхьащ) ахэр ЦIыху щхьэхуэхэм ятеухуа хъыбархэр хъумэнымкIэ уполномоченнэ IуэхущIапIэм и деж нагъэсыну зэракъалэныр фигу къегъэкIыж Роскомнадзорым Къэбэрдей-Балъкъэр Республикэм щиIэ къудамэм. Абы теухуа информацэ тхыгъэ а IуэхущIапIэм Iэрагъэхьэн хуейщ.
2006 гъэм бадзэуэгъуэм и 27-м къыдэкIа Федеральнэ закон №152-ФЗ-м и 22-нэ статьям и 1-нэ Iыхьэм ипкъ иткIэ а хъыбархэм елэжьын щIидзэн и пэ къихуэу операторым и къалэнщ а хъыбархэм елэжьын зэрыщIидзэнум теухуауэ Роскомнадзорым Къэбэрдей-Балъкъэрым щиIэ къудамэм зыхуигъэзэну.
Федеральнэ законым и 22-нэ статьям и 1-нэ Iыхьэм къыщыгъэлъэгъуа электрон теплъэр къыщывгъуэтынущ «Къэрал, муниципальнэ Iуэхутхьэбзэхэр яхуэщIэнымкIэ Зыуэ щыт порталым».
«Урысей Федерацэм и хабзэгъэув Iыхьэ щхьэхуэхэм цIыху къэс яхуэгъэза хъыбархэм зэрелэжьыр гъэтэмэмыным хуэунэтIауэ» 2015 гъэм фокIадэм и 1-м къыдэкIа Федеральнэ законым щIэуэ хагъэхьащ 10.1 пунктыр. Мис ар:
10.1 п. — УФ-м и цIыхухэм ятеухуа хъыбархэр къыщагъуэтыну щIыпIэр:
— а хъыбархэр здэщыIэ къэралыр;
— а хъыбархэр здэщыIэ щIыпIэм и хэщIапIэр;
— а хъыбархэр хъумэнымкIэ жэуап зыхь IуэхущIапIэр.
2015 гъэм фокIадэм и 1-м иужькIэ операторым и къалэнщ Роскомнадзорым Къэбэрдей-Балъкъэр Республикэм щиIэ IуэхущIапIэм 2006 гъэм бадзэуэгъуэм и 27-м «ЦIыху щхьэхуэхэм ятеухуа хъыбархэм я IуэхукIэ» къыдэкIа Федеральнэ законым и 22-нэ статьям и 3-нэ Iыхьэм и 10.1 пунктым ипкъ иткIэ а псори къыщыгъэлъэгъуа хъыбархэр Iэригъэхьэну. А хъыбархэм зэхъуэкIыныгъэ ягъуэтамэ, а псори итын хуейщ абыхэм щIагъу тхыгъэм.
Хъыбархэр къыщыгъэлъэгъуа тхыгъэхэр зэрагъэхьэзырынум теухуа чэнджэщхэр къущатыфынущ мы телефонымкIэ: 8(8662) 40-20-70. Федеральнэ законым и 20-нэ статьям и 4-нэ Iыхьэм ипкъ иткIэ хъыбарыр Роскомнадзорым Къэбэрдей-Балъкъэр Республикэм щиIэ къудамэм хуагъэхьын хуейщ: 360000, Налшык къалэ, ЩоджэнцIыкIум и проспект, 14-нэ унэ, 46-нэ абонент ашыч.
